આ ચળવળનું ભવિષ્ય શું હોઈ શકે એ એક ચિંતાનો વિષય છે. દલાઈ લામાની ઉંમર વધી રહી છે એ જોતા ચીન સારી રીતે સમજે છે કે સમય તેની સાથે છે એટલે તેઓ શાંતિથી રાહ જોવા તૈયાર છે. એમના જેવી પ્રતિભા વાળા કોઈ આગેવાનની ગેરહાજરીને લીધે તિબેટના પ્રતિસ્પર્ધી જૂથો વચ્ચેના આંતરિક સંઘર્ષને તેઓ વધુ ભડકાવી રહ્યા છે. તેઓ અમુક મહત્વાકાંક્ષી નેતાઓને લલચાવીને જૂની અને જાણીતી “ભાગલા-પાડીને-રાજ કરો”ની નીતિ અપનાવીને આ વિગ્રહને ખતમ કરી દેવા પ્રયત્નશીલ છે.